*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*249. számú előterjesztés*

Bátaszék Város Önkormányzata Képviselő-testületének 2017. november 29-én,

16,00 órakor megtartandó ülésére

*E.R.Ö.V. Zrt.-vel kötendő bérleti- üzemeltetési szerződés*

|  |
| --- |
| **Előterjesztő:** Dr. Bozsolik Róbertpolgármester  **Készítette:** Kondriczné dr. Varga Erzsébet jegyző  **Törvényességi ellenőrzést végezte**: Takácsné Gehring Mária aljegyző  **Tárgyalja:**  PG Bizottság: 2017. 11. 28. |

**Tisztelt Képviselő-testület!**

A 2011. évi CCIX. víziközmű törvény módosításra került, melynek 5/G és 5/H §-a előírja a víziközmű rendszerek üzemeltetéséről szóló bérleti-üzemeltetési szerződések megváltoztatását. A rendelet szerint a jövőben már nem települési egység szerint kell megkötni ezen szerződéseket, hanem víziközmű rendszerenként. Arról is rendelkezett továbbá, hogy a regionális – tehát összekapcsolt – ivóvíz vagy szennyvíz rendszerek esetén az ellátásért felelős önkormányzatoknak ki kellett jelölniük maguk közül egy képviselőt, aki a jövőben a rendszert érintő kérdésekben eljárhat.

Ezen változások miatt az eredeti szerződések – melyek eredetileg egy település összes víziközművére szóltak – szétválasztásra kerültek, így a mellékelt szerződések már külön ivóvíz ellátó, és külön szennyvíz elvezető és tisztító rendszereket tartalmaznak. Ezzel egyidejűleg az új szerződések úgy kerültek kialakításra, hogy a teljes regionális víziközmű rendszerre vonatkozzon, és a tulajdonnal rendelkező ellátásért felelősök képviselője legyen a szerződés aláírója. A szerződés aláírását megelőzően az ellátásért felelős valamennyi önkormányzat képviselő- testülete jóváhagyó döntésének beszerzése szükséges.

A rendszer neve: **DTKSZ-B-SZV**

A rendszer kódja: **21-08864-1-005-00-00**

Ellátási ágazata: **Közműves szennyvízelvezetés és –tisztítá**s

Ellátott település (rész): **Bátaszék, Báta, Bátaapáti, Alsónána, Mórágy**

A rendszer neve**: DTKSZ-B-IV**

A rendszer kódja: **MEKH által meghatározandó**

Ellátási ágazata: **Közműves ivóvízellátás**

Ellátott település (rész): **Bátaszék, Alsónyék, Báta, Pörböly**

Javasoljuk mindkét bérleti-üzemeltetési szerződés jóváhagyását.

**1.sz. H a t á r o z a t i j a v a s l a t :**

**a bérleti- üzemeltetési szerződés jóváhagyására**

Bátaszék Város Önkormányzat Képviselő-testülete;

1. az E.R.Ö.V. Víziközmű Zrt. szolgáltatóval, a 11-08864-1-003-00-14 hivatali, DTKSZ-B-IV szolgáltatói azonosítójú víziközmű rendszerre kötendő bérleti-üzemeltetési szerződést a jegyzőkönyv melléklete szerinti tartalommal jóváhagyja,
2. felhatalmazza a város polgármesterét a szerződések aláírására.

*Határidő:* Azonnal

*Felelős:* Kondriczné dr. Varga Erzsébet jegyző

(a határozat megküldésért) és

dr. Bozsolik Róbert polgármester

(a szerződés aláírásáért)

*Határozatról értesül:* E.R.Ö.V Zrt., Szekszárd

Bátaszéki KÖH pénzügyi iroda

irattár

**2.sz. H a t á r o z a t i j a v a s l a t :**

**a bérleti- üzemeltetési szerződés jóváhagyására**

Bátaszék Város Önkormányzat Képviselő-testülete;

1. az E.R.Ö.V. Víziközmű Zrt. szolgáltatóval a 21-08864-1-005-00-00 azonosítójú víziközmű rendszer DTKSZ-B-SZV szolgáltatói azonosítójú víziközmű rendszerre kötendő bérleti-üzemeltetési szerződést a jegyzőkönyv melléklete szerinti tartalommal jóváhagyja,
2. felhatalmazza a város polgármesterét a szerződések aláírására.

*Határidő:* Azonnal

*Felelős:* Kondriczné dr. Varga Erzsébet jegyző

(a határozat megküldésért) és

dr. Bozsolik Róbert polgármester

(a szerződés aláírásáért)

*Határozatról értesül:* E.R.Ö.V Zrt., Szekszárd

Bátaszéki KÖH pénzügyi iroda

irattár